Document ID: 31975R1625

Uredba Sveta (EGS) št. 1625/75
z dne 26. junija 1975
o zaščitnih ukrepih, določenih v Sporazumu med Evropsko gospodarsko skupnostjo in Državo Izrael
SVET EVROPSKIH SKUPNOSTI JE
ob upoštevanju Pogodbe o ustanovitvi Evropske gospodarske skupnosti in zlasti členov 43 in 113 Pogodbe,
ob upoštevanju predloga Komisije,
ob upoštevanju mnenja Evropskega parlamenta [1],
ker je bil 11. maja 1975 podpisan Sporazum [2] med Evropsko gospodarsko skupnostjo in Državo Izrael (v nadaljnjem besedilu: "Sporazum");
ker je treba za namene izvajanja zaščitnih klavzul in previdnostnih ukrepov, določenih v členih 12 do 16 in 25 Sporazuma, določiti podrobna pravila za uporabo uredb Skupnosti, zlasti Uredbe Sveta (EGS) št. 1439/74 [3] z dne 4. junija 1974 o skupnih pravilih za uvoz in Uredbe Sveta (EGS) št. 459/68 [4] z dne 5. aprila 1968 o zaščiti proti dampingu ali dodeljevanju podpor ali subvencij s strani držav, ki niso članice Evropske gospodarske skupnosti, kakor je bila nazadnje spremenjena z Uredbo (EGS) št. 2011/73 [5],
SPREJEL NASLEDNJO UREDBO:
Člen 1
V primeru ravnanj, na podlagi katerih Skupnost lahko upravičeno uporabi ukrepe, določene v členu 12 Sporazuma, in ravnanj, na podlagi katerih se lahko za Skupnost uporabijo zaščitni ukrepi na podlagi člena 16 Sporazuma, Komisija odloči ali so zadevna ravnanja združljiva s Sporazumom, brez poseganja v člen 2 te uredbe in po tem, ko na lastno pobudo ali na zahtevo države članice preuči primer.
Kadar je potrebno lahko Svet pod pogoji iz členov 12 in 16 Sporazuma sprejme ustrezne ukrepe v skladu s postopkom in podrobnimi pravili, opredeljenimi v Uredbi (EGS) št. 1439/74 in zlasti členu 13(2) in (3) Uredbe, brez poseganja v določbe člena 2 te uredbe.
Člen 2
V primeru dampinga ali državnih pomoči, na podlagi katerih Skupnost lahko upravičeno uporabi ukrepe, določene v členih 12 in 14 Sporazuma, se o uvedbi protidampinških ali izravnalnih dajatev odloči v skladu s postopkom in podrobnimi pravili, določenimi v Uredbi (EGS) št. 459/68.
Člen 3
V primeru ravnanj, zaradi katerih bi Skupnost lahko uporabila ukrepe, predvidene v členih 13, 15 in 25 Sporazuma, lahko Svet po pogojih, opredeljenih v teh členih, sprejme ustrezne varovalne ukrepe v skladu s postopkom in podrobnimi pravili, določenimi v Uredbi (EGS) št. 1439/74 in zlasti v členu 13(2) in (3) Uredbe.
V nujnih primerih in pod pogoji, opredeljenimi v členih 13 in 15 Sporazuma, lahko:
- Komisija sprejme ustrezne zaščitne ukrepe v skladu s postopkom in podrobnimi pravili, določenimi v Uredbi (EGS) št. 1439/74 in zlasti v členu 12(2) in (3) Uredbe,
- katera koli država članica začasno sprejme zaščitne ukrepe, določene v členu 14(1) navedene Uredbe, na podlagi odstavkov 2 do 4 navedenega člena.
Člen 4
1. Ta uredba ne posega v uporabo uredb o skupni ureditvi kmetijskih trgov ali upravnih določb Skupnosti oziroma nacionalnih upravnih določb, ki izhajajo iz teh uredb, niti posebnih uredb, sprejetih v skladu s členom 235 Pogodbe za predelane kmetijske proizvode; uporablja se kot dopolnitev navedenim uredbam in upravnim določbam.
2. Vendar pa se druga alinea člena 3(2) ne uporablja za proizvode, ki jih zajemajo take uredbe.
Člen 5
Komisija uradno obvesti skupni odbor, kot je določeno v členu 16 Sporazuma.
Člen 6
Ta uredba začne veljati 1. julija 1975.
Ta uredba je v celoti zavezujoča in se neposredno uporablja v vseh državah članicah.
V Luxembourgu, 26. junija 1975

Labels: 4
5
3
6
18
15